CELEX: 32009R0824
Language: hu
Date: 2009-09-09 00:00:00
Title: A Bizottság 824/2009/EK rendelete ( 2009. szeptember 9. ) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 39 nemzetközi számviteli standard és az IFRS 7 nemzetközi pénzügyi beszámolási standard tekintetében történő módosításáról (EGT-vonatkozású szöveg)

10.9.2009   
            
            
               HU
            
            
               Az Európai Unió Hivatalos Lapja
            
            
               L 239/48
            
         
      A BIZOTTSÁG 824/2009/EK RENDELETE
   
   (2009. szeptember 9.)
   az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 39 nemzetközi számviteli standard és az IFRS 7 nemzetközi pénzügyi beszámolási standard tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA
   tekintettel az Európai Közösséget létrehozó szerződésre,
   tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
   mivel:
   
               (1)
            
            
               Az 1126/2008/EK bizottsági rendelettel (2) elfogadásra kerültek egyes, 2008. október 15-én érvényben lévő nemzetközi standardok és értelmezések.
            
         
               (2)
            
            
               2008. november 27-én a Nemzetközi Számviteli Standard Testület (IASB) közzétette az IAS 39 nemzetközi számviteli standard és az IFRS 7 nemzetközi pénzügyi beszámolási standard módosításait (Pénzügyi eszközök átsorolása – Hatálybalépés napja és áttérés; a továbbiakban: az IAS 39 és az IFRS 7 módosítása). Az IAS 39 és az IFRS 7 módosítása az említett standardok 2008. október 13-i, IASB általi módosításainak hatálybalépési időpontját és átmeneti intézkedéseit tisztázza.
            
         
               (3)
            
            
               Az Európai Pénzügyi Beszámolási Tanácsadó Csoport (EFRAG) Szakértői Munkacsoportjával (TEG) folytatott konzultáció megerősítette, hogy az IAS 39 és az IFRS 7 módosítása megfelel az 1606/2002/EK rendelet 3. cikkének (2) bekezdésében megállapított, az elfogadáshoz szükséges technikai kritériumoknak. Az Európai Pénzügyi Beszámolási Tanácsadó Csoport (EFRAG) véleményeinek objektivitását és semlegességét a Bizottság számára véleményező Standard Tanács Felülvizsgálati Csoport felállításáról szóló 2006. július 14-i 2006/505/EK bizottsági határozattal (3) összhangban a Standard Tanács Felülvizsgálati Csoport megvizsgálta az EFRAG véleményét, és a Bizottságot arról tájékoztatta, hogy az kiegyensúlyozott és objektív.
            
         
               (4)
            
            
               Az 1126/2008/EK rendeletet ezért ennek megfelelően módosítani kell.
            
         
               (5)
            
            
               Mivel ezt a rendeletet nem szükséges visszamenőleges hatállyal alkalmazni, az 1004/2008/EK (4) bizottsági rendelet alapján már elkészített és prezentált pénzügyi kimutatásokat nem szükséges visszamenőleges hatállyal módosítani.
            
         
               (6)
            
            
               Az ebben a rendeletben előírt intézkedések összhangban vannak a számviteli szabályozó bizottság véleményével,
            
         ELFOGADTA EZT A RENDELETET:
   1. cikk
   Az 1126/2008/EK rendelet mellékletében az IAS 39 Pénzügyi instrumentumok: megjelenítés és értékelés és az IFRS 7 Pénzügyi instrumentumok: Közzétételek standard e rendelet mellékletének megfelelően módosul.
   2. cikk
   Amennyiben egy társaság az 1004/2008/EK rendelettel összhangban már prezentálta pénzügyi kimutatásait, úgy azokat nem szükséges újból benyújtania.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. szeptember 9-én.
      
         
            a Bizottság részéről
         
         Charlie McCREEVY
         
         
            a Bizottság tagja
         
      
   
   
      (1)  HL L 243., 2002.9.11., 1. o.
   
      (2)  HL L 320., 2008.11.29., 1. o.
   
      (3)  HL L 199., 2006.7.21., 33. o.
   
      (4)  HL L 275., 2008.10.16., 37. o.
   
      MELLÉKLET
      
         NEMZETKÖZI SZÁMVITELI STANDARDOK
      
      
                  IAS 39 és IFRS 7
               
               
                  Pénzügyi eszközök átsorolása – Hatálybalépés napja és áttérés (az IAS 39 Pénzügyi instrumentumok: megjelenítés és értékelés és az IFRS 7 Pénzügyi instrumentumok: Közzétételek standard módosításai)
               
            
         Sokszorosítása az Európai Gazdasági Térségben megengedett. Az Európai Gazdasági Térségen kívül minden jog fenntartva, kivéve a személyes használat vagy egyéb tisztességes felhasználás céljából történő sokszorosítást. További információ az IASB-től szerezhető be a www.iasb.org címen.
      
         
            Pénzügyi eszközök átsorolása – Hatálybalépés napja és áttérés (az IAS 39 Pénzügyi instrumentumok: megjelenítés és értékelés és az IFRS 7 Pénzügyi instrumentumok: Közzétételek standard módosításai)
      
      
         Az IAS 39 módosítása
      
      A 103G. bekezdés törlésre kerül, és a standard kiegészül, a 103H. és a 103I. bekezdéssel.
      HATÁLYBALÉPÉS NAPJA ÉS ÁTTÉRÉS
      
                  103H.
               
               
                  A 2008 októberében közzétett Pénzügyi eszközök átsorolása (az IAS 39 és az IFRS 7 módosításai) módosította az 50. és az AG8. bekezdést, és a standardot az 50B.–50F. bekezdéssel egészítette ki. A gazdálkodó egységnek ezeket a módosításokat 2008. július 1-jén vagy azt követően kell alkalmaznia. A gazdálkodó egységek 2008. július 1-je előtt nem sorolhatnak át pénzügyi eszközöket az 50B., 50D. vagy az 50E. bekezdéssel összhangban. Egy pénzügyi eszköznek a 2008. november 1-jén vagy azt követően történő bármely átsorolása csak az átsorolás időpontjától kezdődően lép hatályba. Egy pénzügyi eszköznek az 50B., 50D. vagy az 50E. bekezdéssel összhangban történő átsorolása nem alkalmazható 2008. július 1-je előtti visszamenőleges hatállyal.
               
            
                  103I.
               
               
                  A 2008 novemberében közzétett Pénzügyi eszközök átsorolása – Hatálybalépés napja és áttérés (az IAS 39 és az IFRS 7 módosításai) módosította a 103H. bekezdést. A gazdálkodó egységnek ezeket a módosításokat 2008. július 1-jén vagy azt követően kell alkalmaznia.
               
            
         Az IFRS 7 módosítása
      
      A 44E. bekezdés módosul és a standard kiegészül a 44F. bekezdéssel.
      HATÁLYBALÉPÉS NAPJA ÉS ÁTTÉRÉS
      
                  44E.
               
               
                  A 2008 októberében közzétett Pénzügyi eszközök átsorolása (az IAS 39 és az IFRS 7 módosításai) módosította a 12. bekezdést, és a standardot a 12A. bekezdéssel egészítette ki. A gazdálkodó egységnek ezeket a módosításokat 2008. július 1-jén vagy azt követően kell alkalmaznia.
               
            
                  44F.
               
               
                  A 2008 novemberében közzétett Pénzügyi eszközök átsorolása – Hatálybalépés napja és áttérés (az IAS 39 és az IFRS 7 módosításai) módosította a 44E. bekezdést. A gazdálkodó egységnek ezeket a módosításokat 2008. július 1-jén vagy azt követően kell alkalmaznia.